रैह्मत खाने-पीने दियें आइटमें गी तेआर करने च रुज्झी जन्दा ते रमज़ानी मुट्टी-मुट्टियां पंज-छे ऐल्बमां लेइयै शबीर ते सपीआ दियां तस्बीरां दिक्खन लगी पौन्दी। रोज-रोज ऐल्बमां दिक्खने परैन्त बी ओह् मैलियां नेईं हियां होंदियां। इस थमां रमज़ानी जी सफाई पसिंद रूहा दा अन्दाजा लाया जाई सकदा ऐ। शबीर ने ओड़क तस्बीरां बच्चें दियां ते दर्जनां अपनियां ते लाड़ी दियां पिछले पञ्जें ब’रे च दुबेई थमां भेजियां हियां।